CELEX: 32021D0596
Language: el
Date: 2021-04-08 00:00:00
Title: Εκτελεστική απόφαση (ΕΕ) 2021/596 της Επιτροπής της 8ης Απριλίου 2021 για την τροποποίηση του παραρτήματος II της απόφασης 2003/467/ΕΚ ως προς το καθεστώς της Κροατίας ως επισήμως απαλλαγμένης από τη βρουκέλλωση όσον αφορά τις αγέλες βοοειδών [κοινοποιηθείσα υπό τον αριθμό C(2021) 2260] (Κείμενο που παρουσιάζει ενδιαφέρον για τον ΕΟΧ)

14.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 128/1
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/596 ΤΗΣ ΕΠΙΤΡΟΠΗΣ
         της 8ης Απριλίου 2021
         για την τροποποίηση του παραρτήματος II της απόφασης 2003/467/ΕΚ ως προς το καθεστώς της Κροατίας ως επισήμως απαλλαγμένης από τη βρουκέλλωση όσον αφορά τις αγέλες βοοειδών
         
            
               [κοινοποιηθείσα υπό τον αριθμό C(2021) 2260]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Α τμήμα II σημείο 7,
         Εκτιμώντας τα ακόλουθα:
         
                     (1)
                  
                  
                     Η οδηγία 64/432/ΕΟΚ εφαρμόζεται στο ενδοενωσιακό εμπόριο βοοειδών. Καθορίζει τους όρους υπό τους οποίους τα κράτη μέλη ή οι περιφέρειές τους μπορούν να αναγνωριστούν ως επισήμως απαλλαγμένα/-ες από τη βρουκέλλωση όσον αφορά τις αγέλες βοοειδών.
                  
               
                     (2)
                  
                  
                     Στο άρθρο 2 παράγραφος 1 της απόφασης 2003/467/ΕΚ της Επιτροπής (2) προβλέπεται ότι τα κράτη μέλη που περιλαμβάνονται στο κεφάλαιο 1 του παραρτήματος II κηρύσσονται επισήμως απαλλαγμένα από τη βρουκέλλωση όσον αφορά τις αγέλες βοοειδών.
                  
               
                     (3)
                  
                  
                     Η Κροατία υπέβαλε στην Επιτροπή έγγραφα με τα οποία αποδεικνύεται η συμμόρφωση ολόκληρης της επικράτειάς της με τους όρους που προβλέπονται στην οδηγία 64/432/ΕΟΚ, ώστε να αναγνωριστεί ως επισήμως απαλλαγμένη από τη βρουκέλλωση όσον αφορά τις αγέλες βοοειδών.
                  
               
                     (4)
                  
                  
                     Κατόπιν αξιολόγησης των εν λόγω υποστηρικτικών εγγράφων, η Κροατία θα πρέπει να αναγνωριστεί ως επισήμως απαλλαγμένη από τη βρουκέλλωση όσον αφορά τις αγέλες βοοειδών και να συμπεριληφθεί καταλλήλως στο κεφάλαιο 1 του παραρτήματος II της απόφασης 2003/467/ΕΚ.
                  
               
                     (5)
                  
                  
                     Συνεπώς, το παράρτημα II της απόφασης 2003/467/ΕΚ θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα II της απόφασης 2003/467/ΕΚ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 8 Απριλίου 2021.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ 121 της 29.7.1964, σ. 1977/64.
         
            (2)  Απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (ΕΕ L 156 της 25.6.2003, σ. 74).
      
      
         
            ΠΑΡΑΡΤΗΜΑ
            Στο κεφάλαιο 1 του παραρτήματος II της απόφασης 2003/467/ΕΚ, μετά την εγγραφή για τη Γαλλία παρεμβάλλεται η ακόλουθη εγγραφή για την Κροατία:
            
               
                           «HR
                        
                        
                           Κροατία»